December 2021

**Hjælpespørgsmål til sammenlignelige priser ved køb over 50.000 kr. ekskl. moms**

**Baggrund:**

Det kræves i LAG-ordningen, at projektholder kan dokumentere, at de udgifter, der søges støtte til er rimelige, således at der ikke tages ågerpriser for en indsats. Måden man gør det på er ved at indsende to sammenlignelige tilbud på udgiften, hvorefter projektholder kan få støtte svarende til det billigste tilbud.

Tilbuddene skal sammenlignes på udgifter over 50.000 kr. ekskl. moms og kan både omfatte udstyr, maskiner, anlæg og/eller konsulentydelser.

Du er som projektholder den der ved allermest om det, du vil købe. Både koordinator og sagsbehandler i Styrelsen har brug for din hjælp til at forstå, hvad der købes. Styrelsen har særskilt til opgave at vurdere om priserne er sammenlignelige, når Styrelsen udsteder et tilsagn. I styrelsen skal vi kunne fortælle både nationale og EU-revisorer, hvad vi har besluttet. Derfor er det vigtigt, at vi forstår det.

**Det skal du gøre:**

Udfyld et skema for hver udgift eller udgiftstype, der overstiger 50.000 kr. Brug skemaet på næste side. Hvis du har flere udgifter over 50.000 kr, bruger du et skema for hver udgift.

I bilag 1 er en vejledning. Den sætter først nogle flere ord på, hvad vi har brug for i de enkelte rubrikker i skemaet.

I vejledningen indgår Derefter har vi lavet eksempler på fire forskellige typer af udgifter til inspiration:

* Udstyr: Case 1. Køb af cykler
* Anlæg: Case 2. Bygning af 2 cykelskure
* Maskiner: Case 3: Vejemaskine
* Konsulentydelser: Case 4: Konsulentydelser

**Hjælpeskema til sammenlignelige priser ved køb over 50.000 kr. ekskl. moms.**

|  |  |  |
| --- | --- | --- |
| **Navn på projektet** |  | |
| **Udgift** |  | |
| **Hvad har jeg brug for?** | | |
| **1. Udgiftens navn** |  | |
| **2. Detaljeret beskrivelse af udgiften, herunder:**   * Indhold * Funktion * Kapacitet * Effekt * Kvalitet |  | |
| **3. Leverandør** | **Billigste tilbud:** Bilag nr. | **Dyreste tilbud:** Bilag nr. |
|  |  |
| **4. Pris i kr. på de to tilbud** | **kr.** | **kr.** |
| **5. Hvad indeholder tilbuddet?** |  |  |
| **Giver tilbuddet mig det jeg har brug for?** | | |
| **6. Beskriv sammenlignelighed i tilbuddene** |  | |
| **7. Hvor er der væsentlig afvigelse i tilbuddene og hvilken betydning har det for mit projekt?** |  | |

**Bilag 1. Vejledning til skema med sammenlignelige priser**

Lidt ord på, hvad vi har brug for i de enkelte rubrikker:

|  |  |
| --- | --- |
| **Aktivitet** | **Hjælpespørgsmål** |
| 1. Udgiftens navn | Formålet er her at navngive det, du vil købe med et sigende navn, som er let at forstå.  Brug det samme navn som i det budget, der er i ansøgningen. F.eks.: Hvis du i ansøgningens budget har skrevet en udgift til varmepumpe, så skal du også skrive varmepumpe i dette skema og ikke varmeanlæg, ventilationsanlæg eller andet. |
| 2. Detaljeret beskrivelse af udgiften | Formålet er at beskrive, hvad du som projektholder (som minimum) har brug for at det indkøbte kan opfylde for at dit projektet kan realiseres.  Beskriv:   * Hvilket *indhold* skal udgiften have * Hvilken *funktion* har aktiviteten * Hvilken *kapacitet* skal der være, fx antal siddepladser, antal produceret enhed i timen mv * Hvilken *effekt* skal der være * Hvilken *kvalitet* skal leverancen have   Måske har du lavet en opfordringsskrivelse, som du har sendt til leverandørerne med en beskrivelse af, hvad du vil have tilbud på. Den kan du evt. vedlægge som bilag. |
| 3. Leverandør | Oplys navn på leverandør, der har afgivet tilbuddet.  Anfør bilagsnummer/filnavn på det tilbud, som du indsender/vedlægger ansøgningen. |
| 4. Prisen i kr. på det billigste/dyreste tilbud | Formålet er at få prisen listet.  Skriv pris ekskl. moms, hvis du søger tilskud ekskl. moms.  Skriv pris inkl. moms, hvis du søger tilskud inkl. moms. Billigste pris skal være den samme pris, der fremgår af det budget, du sender ind. |
| 5. Hvad indeholder tilbuddet | Beskriv fx antal, størrelse, kapacitet, installering, levering, (gerne sammenlignet med det behov der er beskrevet i pkt. 2). |
| 6. Beskriv sammenlignelighed i tilbuddene.  Sammenlign pkt. 4 og pkt. 5. | Formålet her er at hjælpe os med at forstå, hvordan de to tilbud er sammenlignelige.  Det gør du bedst ved at beskrive, hvordan eller om de to tilbud lever op til de behov, som projektet har.  Hjælp os med at forstå, hvorfor resultatet af tilbuddene er det samme for dig, og dækker dit beskrevne behov.  Ved afvigelse i tilbuddene se pkt. 7.  OBS! Hvis du opdager, at tilbuddene ikke er sammenlignelige og ikke giver det samme resultat, kan du være nødsaget til at indhente et eller to nye tilbud. Hvis du ikke kan se at tilbuddene er sammenlignelige, kan vi heller ikke se det. |
| 7. Hvor er der væsentlige afvigelser i tilbuddene, og hvilken betydning har det for mit projekt? | Formålet her er, at vurdere om tilbuddene reelt er sammenlignelige, hvis der er afvigelser.  Det er helt naturligt, at der er afvigelser i tilbud, da leverandører kan vælge at løse en opgave vidt forskelligt.  Afvigelser behøver ikke at være et problem, da det fx kan skyldes, at leverandørerne vil løse problemet med to forskellige metoder, som begge kan give det ønskede resultat. Afvigelser kan også skyldes, at der er meget få leverandører. Eller det kan skyldes, at det ene tilbud er hentet i udlandet, hvorfor der kommer ekstra transportudgifter til et indkøb, selvom varen i sig selv er billigere.  Overvej fx:   * Er der stor forskel på pris? * Er der stor forskel på kvalitet i de to tilbud? * Er der stor forskel på kapacitet i de to tilbud? * Er der stor forskel på, hvad der er medtaget i tilbuddet / skal købes ved siden af / ekstra vedligeholdelse – service mv.?   Hold det gerne op ift. de behov, du har beskrevet i pkt. 2.  OBS! Hvis du opdager, at der i tilbuddene er afgørende afvigelser, der ikke kan forklares, kan du være nødsaget til at indhente et eller to nye tilbud. |

*Case 1: Udstyr*

**Hjælpeskema til sammenlignelige priser ved køb over 50.000 kr. ekskl. moms.**

|  |  |  |
| --- | --- | --- |
| **Navn på projektet** | Cykeludlejning | |
| **Udgift** | Cykler | |
| **Hvad har jeg brug for?** | | |
| **1. Udgiftens navn** | Cykler til udlejning | |
| **2. Detaljeret beskrivelse af udgiften, herunder:**   * Indhold * Funktion * Kapacitet * Effekt * Kvalitet | Indkøb af 50 cykler inkl. tilbehør (låse, dæk, hjelme og evt. andet udstyr).  Cyklerne skal være robuste, da de skal anvendes til udlejning og udendørs opbevaring.  Skal kunne lejes via en app. | |
| **3. Leverandør** | **Billigste tilbud:** Bilag nr. A1 | **Dyreste tilbud:** Bilag nr. A2 |
| Cykelmyggen ApS | Maria’s Cykler A/S |
| **4. Pris i kr. på de to tilbud** | **223.500 kr.** | **235.300 kr.** |
| **5. Hvad indeholder tilbuddet?** | 50 cykler inkl. lås, infopad og frakkeskåner.  Á pris kr. 4.470. | 50 cykler inkl. lås, infopad og frakkeskåner  á pris kr. 4.706. |
| **Giver tilbuddet mig det jeg har brug for?** | | |
| **6. Beskriv sammenlignelighed i tilbuddene** | Cyklerne ligger næsten ens både prismæssigt og kvalitetsmæssigt (alu-stel).  Cyklerne er i begge tilbud udviklet til udlejningscykler.  Begge tilbud indeholder det samme tilbehør, herunder cykel-app. | |
| **7. Hvor er der væsentlig afvigelse i tilbuddene og hvilken betydning har det for mit projekt?** | Cykler fra B1 har bluetooth lås og cykler fra B2 har kodelåssystem.  Jeg vurderer, at begge løsninger kan bruges i vores projekt. | |

*Case 2: Anlæg*

**Hjælpeskema til sammenlignelige priser ved køb over 50.000 kr. ekskl. moms.**

|  |  |  |
| --- | --- | --- |
| **Navn på projektet** | Cykeludlejning | |
| **Udgift** | Cykelskur | |
| **Hvad har jeg brug for?** | | |
| **1. Udgiftens navn** | 2 cykelskure | |
| **2. Detaljeret beskrivelse af udgiften, herunder:**   * Indhold * Funktion * Kapacitet * Effekt * Kvalitet | 2 cykelskure.  Skurene skal være i trykimprægneret træ med 3 lukkede sider.  Skurstørrelse 10 m2.  Tegning og beskrivelse på ønsket skure er fremsendt til tilbudsgiverne. | |
| **3. Leverandør** | **Billigste tilbud:** Bilag nr. A1 | **Dyreste tilbud:** Bilag nr. A2 |
| Skurmesteren ApS | XL Byg |
| **4. Pris i kr. på de to tilbud** | **150.000 kr.** | **165.000 kr.** |
| **5. Hvad indeholder tilbuddet?** | Opførelse af skure inkl. fundament.  2 skure i trykimprægneret træ på hver 10 m2.  3 lukkede sider.  Tag med bølgeplader. | Opførelse af skure inkl. fundament.  2 skure i trykimprægneret træ på hver 10 m2.  3 lukkede sider.  Tag med tagpap. |
| **Giver tilbuddet mig det jeg har brug for?** | | |
| **6. Beskriv sammenlignelighed i tilbuddene** | Jeg finder begge tilbud sammenlignelige, idet de begge opfylder projektets behov. Se ovenfor pkt. 5. | |
| **7. Hvor er der væsentlig afvigelse i tilbuddene og hvilken betydning har det for mit projekt?** | Der er afvigelse i typen af tag. Afvigelsen i prisen kan skyldes tagtypen. Bølgeplader har den fordel, at der er bedre lysindfald og tagpap har den fordel, at det har længere holdbarhed.  Begge tagtyper kan bruges i projektet | |

*Case 3: Maskine*

**Hjælpeskema til sammenlignelige priser ved køb over 50.000 kr. ekskl. moms.**

|  |  |  |
| --- | --- | --- |
| **Navn på projektet** | Lokalt producerede kartofler og jordskokker | |
| **Udgift** | Elektronisk afvejningsmaskine | |
| **Hvad har jeg brug for?** | | |
| **1. Udgiftens navn** | Elektronisk afvejningsmaskine | |
| **2. Detaljeret beskrivelse af udgiften, herunder:**   * Indhold * Funktion * Kapacitet * Effekt * Kvalitet | Skal kunne afveje 2-15 kg produkter.  Båndbredde 300 mm. | |
| **3. Leverandør** | **Billigste tilbud:** Bilag nr. A1 | **Dyreste tilbud:** Bilag nr. A2 |
| Kartoffelcentralen ApS | Leny ApS |
| **4. Pris i kr. på de to tilbud** | **104.850 kr.** | **111.075 kr.** |
| **5. Hvad indeholder tilbuddet?** | Afvejning på 1,5-25 kg, 300 mm båndbredde.  Indeholder fragt på kr. 3.000. | Afvejning på 2-15 kg, 300 mm båndbredde.  Indeholder installation til kr. 6.000. |
| **Giver tilbuddet mig det jeg har brug for?** | | |
| **6. Beskriv sammenlignelighed i tilbuddene** | Begge tilbud dækker det ønskede behov.  Begge tilbud ligger tæt på hinanden pris- og indholdsmæssigt. | |
| **7. Hvor er der væsentlig afvigelse i tilbuddene og hvilken betydning har det for mit projekt?** | I A1 er fragten specificeret. Det er undersøgt og A2 er også inklusiv fragt.  A2 indeholder installation på kr. 6.000. Vi ønsker ikke installation. | |

*Case 4: Konsulentbistand*

**Hjælpeskema til sammenlignelige priser ved køb over 50.000 kr. ekskl. moms.**

|  |  |  |
| --- | --- | --- |
| **Navn på projektet** | Havnebad | |
| **Udgift** | Arkitekt | |
| **Hvad har jeg brug for?** | | |
| **1. Udgiftens navn** | Arkitektbistand | |
| **2. Detaljeret beskrivelse af udgiften, herunder:**   * Indhold * Funktion * Kapacitet * Effekt * Kvalitet | At få udarbejdet en detaljering af det arkitektoniske udtryk samt et budget for konstruktionen af Havnebadet. | |
| **3. Leverandør** | **Billigste tilbud:** Bilag nr. A1 | **Dyreste tilbud:** Bilag nr. A2 |
| Superarkitekter ApS | Kube Arkitekter ApS |
| **4. Pris i kr. på de to tilbud** | **112.000 kr.** | **133.000 kr.** |
| **5. Hvad indeholder tilbuddet?** | Besigtigelse  Skitseprojekt  Visualisering  Budget  Præsentationsmateriale  140 timer á kr. 800 ekskl. moms. | Besigtigelse  Skitseprojekt  Visualisering  Budget  Præsentationsmateriale  140 timer á kr. 950 ekskl. moms.  **140 t11imer** |
| **Giver tilbuddet mig det jeg har brug for?** | | |
| **6. Beskriv sammenlignelighed i tilbuddene** | Begge tilbud dækker det ønskede behov.  Begge tilbud ligger tæt på hinanden pris- og indholdsmæssigt. | |
| **7. Hvor er der væsentlig afvigelse i tilbuddene og hvilken betydning har det for mit projekt?** | I A2 er der indeholdt 16 timer til besigtigelse.  I A1 er der indeholdt 20 timer til besigtigelse.  Begge tilbud opfylder behovet i projektet. | |